CELEX: 52005PC0500
Language: sl
Date: 2005-10-17
Title: Predlog uredba Sveta o podaljšanju delne opustitve dokončnih protidampinških dajatev, ki jih uvaja Uredba (ES) št. 258/2005 za uvoz določenih brezšivnih cevi iz železa ali nelegiranega jekla s poreklom iz Hrvaške in Ukrajine

Pomembno pravno obvestilo

|

52005PC0500

Predlog uredba Sveta o podaljšanju delne opustitve dokončnih protidampinških dajatev, ki jih uvaja Uredba (ES) št. 258/2005 za uvoz določenih brezšivnih cevi iz železa ali nelegiranega jekla s poreklom iz Hrvaške in Ukrajine  /* KOM/2005/0500 končno */  

	[pic] | KOMISIJA EVROPSKIH SKUPNOSTI |Bruselj, 17.10.2005KOM(2005) 500 končnoPredlogUREDBA SVETAo podaljšanju delne opustitve dokončnih protidampinških dajatev, ki jih uvaja Uredba (ES) št. 258/2005 za uvoz določenih brezšivnih cevi iz železa ali nelegiranega jekla s poreklom iz Hrvaške in Ukrajine(predložila Komisija)OBRAZLOŽITVENI MEMORANDUMOZADJE PREDLOGA |Razlogi za predlog in cilji predloga Ta predlog zadeva uporabo Uredbe Sveta (ES) št. 384/96 z dne 22. decembra 1995 o zaščiti pred dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 461/2004 z dne 8. marca 2004 („osnovna uredba“), v postopkih v zvezi z uvozom določenih brezšivnih cevi iz železa ali nelegiranega jekla s poreklom iz Hrvaške in Ukrajine. |Splošno ozadje Ta predlog je nastal v okviru izvajanja osnovne uredbe in je rezultat preiskave, ki je bila izvedena v skladu z vsebinskimi in postopkovnimi zahtevami, določenimi v osnovni uredbi. |Obstoječe določbe na področju, na katerega se nanaša predlog Uredba Sveta (ES) št. 258/2005 z dne 14. 2. 2005 je uvedla dokončne protidampinške dajatve za uvoz določenih brezšivnih cevi iz železa ali nelegiranega jekla s poreklom iz Hrvaške in Ukrajine. Zgoraj navedena uredba je spremenila dokončne protidampinške dajatve, uvedene z Uredbo (ES) št. 348/2000 z dne 14. 2. 2000, kakor je bila nazadnje spremenjena z Uredbo (ES) št. 1515/2002 z dne 16. 8. 2002. S Sklepom 2005/133/ES z dne 16. 2. 2005 je Komisija delno opustila dokončne protidampinške dajatve za obdobje devetih mesecev z veljavnostjo od 18. februarja 2005. Predlog za podaljšanje delne opustitve dokončnih protidampinških dajatev, uvedene z Uredbo (ES) št. 258/2005. |Usklajenost z drugimi politikami in cilji Unije Se ne uporablja. |POSVETOVANJE Z ZAINTERESIRANIMI STRANKAMI IN PRESOJA VPLIVA |Posvetovanje z zainteresiranimi strankami |V skladu z določbami osnovne uredbe je Komisija obvestila industrijo Skupnosti o nameravanem podaljšanju delne opustitve protidampinških ukrepov in ji dala možnost za pripombe. Industrija Skupnosti ni ugovarjala. |Zbiranje in uporaba izvedenskega mnenja |Zunanje izvedensko mnenje ni potrebno. |Presoja vpliva Ta predlog je posledica izvajanja osnovne uredbe. Osnovna uredba ne predvideva splošne presoje vpliva, pač pa vsebuje izčrpen seznam pogojev, ki jih je treba ovrednotiti. |PRAVNI ELEMENTI PREDLOGA |Povzetek predlaganega ukrepanja Člen 14(4) osnovne uredbe določa, da se protidampinški ukrepi v interesu Skupnosti lahko opustijo, če se tržne razmere spremenijo do te mere, da se škoda zaradi take opustitve verjetno ne bi ponovila. Protidampinški ukrepi se lahko s sklepom Komisije opustijo za obdobje devetih mesecev. Člen 14(4) nadalje določa, da je mogoče opustitev dodatno podaljšati za obdobje, ki ne sme biti daljše od enega leta, če se Svet na predlog Komisije tako odloči. Člen 14(4) še natančneje določa, da se zadevne protidampinške ukrepe lahko kadar koli ponovno uvede, če razlogi za opustitev niso več veljavni. Po delni opustitvi dokončnih protidampinških dajatev, uvedene s Sklepom Sveta 2005/133/ES, Komisija še nadalje spremlja razmere na trgu določenih brezšivnih cevi iz železa ali nelegiranega jekla, zlasti glede uvoznih tokov iz Hrvaške in Ukrajine.Pregled nedavnih uvoznih tokov je pokazal, da ostaja uvoz iz Hrvaške in Ukrajine v majhnem obsegu. Zato se šteje, da je trg v enakem položaju kot takrat, ko so bili ukrepi delno opuščeni. Na podlagi tega se predlaga, da Svet sprejme priloženi predlog uredbe o podaljšanju delne opustitve dokončnih protidampinških dajatev, ki veljajo za uvoz iz Hrvaške in Ukrajine. To uredbo je treba objaviti v Uradnem listu najpozneje do 17. novembra 2005. |Pravna podlaga Uredba Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 461/2004 z dne 8. marca 2004. |Načelo subsidiarnosti Predlog je v izključni pristojnosti Skupnosti. Načelo subsidiarnosti se zato ne uporablja. |Načelo sorazmernosti Predlog je v skladu z načelom sorazmernosti zaradi naslednjega(-ih) razloga(-ov). |Oblika ukrepanja je opisana v zgoraj navedeni osnovni uredbi in ne dopušča nacionalnega odločanja. |Navedba o tem, kako zmanjšana je finančna in upravna obremenitev Skupnosti, nacionalnih vlad, regionalnih in lokalnih organov, gospodarskih subjektov in državljanov ter kako sorazmerna je z zastavljenim ciljem predloga, se ne uporablja. |Izbira instrumentov |Predlagani instrument: uredba. |Druga sredstva ne bi ustrezala zaradi naslednjega(-jih) razloga(-gov). Zgoraj omenjena osnovna uredba ne predvideva drugih možnosti. |PRORAčUNSKE POSLEDICE |Predlog ne vpliva na proračun Skupnosti. |DODATNE INFORMACIJE |Podaljšanje obstoječe zakonodaje Sprejetje predloga bo pripeljalo do podaljšanja obstoječe zakonodaje. |-  PredlogUREDBA SVETAo podaljšanju delne opustitve dokončnih protidampinških dajatev, ki jih uvaja Uredba (ES) št. 258/2005 za uvoz določenih brezšivnih cevi iz železa ali nelegiranega jekla s poreklom iz Hrvaške in UkrajineSVET EVROPSKE UNIJE JE–ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 384/96 z dne 22. decembra 1995 o zaščiti pred dampinškemu uvozu iz držav, ki niso članice Evropske skupnosti [1](„osnovna uredba“), in zlasti člena 14(4) Uredbe,ob upoštevanju predloga Komisije, ki ga je dala po posvetovanju s svetovalnim odborom,ob upoštevanju naslednjega:A. POSTOPEK2.  Po preiskavi v zvezi s pregledom, izvedeni v skladu s členom 11(3) osnovne uredbe („preiskava v zvezi s pregledom“), je Svet z Uredbo (ES) št. 258/2005[2] („končna uredba“) uvedel 38,8 % protidampinško dajatev na uvoz določenih brezšivnih cevi iz železa ali nelegiranega jekla („SST“) s poreklom iz Hrvaške in 64,1 % protidampinško dajatev na uvoz SST s poreklom iz Ukrajine, razen na uvoz iz Dnipropetrovsk Tube Works („DTW“), ki je zavezan 51,9 % protidampinški dajatvi („obstoječi ukrepi“). Končna uredba je spremenila dokončne protidampinške dajatve, uvedene z Uredbo (ES) št. 348/2000[3], kakor je bila nazadnje spremenjena z Uredbo (ES) št. 1515/2002[4] in razveljavila možnost oprostitve dajatev, kot je določeno v členu 2 Uredbe (ES) št. 348/2000 („prvotni ukrepi“).3.  S Sklepom 2005/133/ES[5] („Sklep“) je Komisija delno opustila dokončne protidampinške dajatve za obdobje devetih mesecev z začetkom veljavnosti od 18. februarja 2005.B. VELJAVNI UKREPI ZA UVOZ SST IZ ROMUNIJE IN RUSIJE4.  Z Uredbo (ES) št. 2320/97 so bile uvedene protidampinške dajatve na uvoz SST s poreklom med drugim iz Romunije in Rusije[6]. S Sklepoma 97/790/ES[7] in 2000/70/ES[8] so bile sprejete zaveze izvoznikov v, med drugim, Romuniji in Rusiji. Z Uredbo (ES) št. 1322/2004[9] je bilo določeno, da se iz previdnosti, da ne bi prišlo do protikonkurenčnega ravnanja nekaterih proizvajalcev iz Skupnosti[10], ukine uporaba veljavnih ukrepov za uvoz SST s poreklom iz Romunije in Rusije („ukrepi, ki se ne uporabljajo“).C. RAZLOGI ZA PODALJŠANJE DELNE OPUSTITVE5.  Člen 14(4) osnovne uredbe določa, da se protidampinški ukrepi v interesu Skupnosti lahko opustijo, če se tržne razmere spremenijo do te mere, da se škoda zaradi take opustitve verjetno ne bi ponovila. Protidampinški ukrepi se lahko s sklepom Komisije opustijo za obdobje devetih mesecev. Člen 14(4) nadalje določa, da je mogoče opustitev dodatno podaljšati za obdobje, ki ne sme biti daljše od enega leta, če se Svet na predlog Komisije tako odloči. Člen 14(4) še natančneje določa, da se zadevne protidampinške ukrepe lahko kadar koli ponovno uvede, če razlogi za opustitev niso več veljavni.6.  Po delni opustitvi protidampinških dajatev, uvedene s Sklepom, Komisija nadalje spremlja razmere na trgu SST, zlasti glede uvoznih tokov iz Hrvaške in Ukrajine.7.  Pregled nedavnih uvoznih tokov je pokazal, da ostaja uvoz iz Hrvaške in Ukrajine v zelo majhnem obsegu.8.  Zato se šteje, da je trg v enakem položaju kot takrat, ko so bili ukrepi delno opuščeni. Glede na zelo majhen obseg uvoza iz Hrvaške in Ukrajine, se šteje, da v teh posebnih razmerah ni verjetno, da bi se ponovila škoda industriji Skupnosti, če bi se podaljšala delna opustitev ukrepov. Dokler dejansko prevladujejo trenutni tržni pogoji in če bo uvoz iz Rusije in Romunije obdržal pomembno vlogo, ni pričakovati, da bi se uvoz iz Ukrajine in/ali Hrvaške znatno povečal. Posledično ni pričakovati, da bi se zaradi takšnega podaljšanja opustitve škoda ponovila. Dejansko se zaradi posebnih okoliščin, med drugim, neuporabe ukrepov za uvoz iz Rusije in Romunije, šteje, da sta stopnji dajatev 23 % za Hrvaško in 38,5 % za Ukrajino, določeni v prvotni preiskavi, zadostni za odpravo škodljivega dampinga.9.  Zaradi zgoraj navedenih razlogov se predlaga, da se delna opustitev protidampiških ukrepov za uvoz SST podaljša za obdobje enega leta, v skladu s členom 14(4) osnovne uredbe.10.  Če razlogi za opustitev niso več veljavni, se lahko protidampinške ukrepe nemudoma ponovno uvede, delno opustitev pa razveljavi.D. POSVETOVANJE Z INDUSTRIJO SKUPNOSTI11.  V skladu z določbami iz člena 14(4) osnovne uredbe je Komisija obvestila industrijo Skupnosti o nameravanem podaljšanju delne opustitve protidampinških ukrepov in ji dala možnost za pripombe. Industrija Skupnosti ni ugovarjala –SPREJEL NASLEDNJO UREDBO:Člen 1Delna opustitev dokončnih protidampinških dajatev, uvedene s Sklepom Komisije 2005/133/ES, se podaljša do 18. novembra 2006.Člen 2Ta uredba začne veljati dan po objavi v Uradnem listu Evropske unije .Ta uredba je v celoti zavezujoča in se neposredno uporablja v vseh državah članicah.V Bruslju, […]Za SvetPredsednik [1] UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 461/2004 (UL L 77, 13.3.2004, str. 12).[2] UL L 46, 17.2.2005, str. 7.[3] UL L 45, 17.2.2000, str. 1.[4] UL L 228, 24.8.2002, str. 8.[5] UL L 46, 17.2.2005, str. 46.[6] UL L 322, 25.11.1997, str. 1. Uredba, kakor je bila nazadnje spremenjena z Uredbo (ES) št. 235/2004 (UL L 40, 12.2.2004, str. 11).[7] UL L 322, 25.11.1997, str. 63.[8] UL L 23, 28.1.2000, str. 78.[9] UL L 246, 20.7.2004, str. 10.[10] Glej uvodno izjavo (9) isl. Uredbe (ES) št. 1322/2004.